شکاک

شکاک ھۆزێکی گەورەی کوردن کە لە باکووری پارێزگای ورمێی ئێران لە ناوچەی مەرگەوەڕ و تەرگەوەڕ، سۆما برادۆست، شپیران، نازلو، ئەنزەلی و سەلماس و بەشێک لە ڕۆژاوای تورکیادا دەژین. لە ناوچەی شێڕان و ئەفرین ٣٧ گوندی شکاک ھەیە. شکاکەکان بە شێوەزاری کورمانجی (بنشێوەزاری شکاکی) قسە دەکەن. ئەم ھۆزە لە دیرۆکی کورداندا ڕۆڵێکی گرینگی ھەیە، سمکۆی شکاک شۆڕشگێڕێکی ناوداری ئەم ھۆزە بووە.
ھۆزی شکاک لە دوو تیرەی (کارداری و ئەبدویی) پێک دێت: تیرەی کارداری، لقەکانی فەنەکی، مامەدی، نیسانی، دەلان (دەلان یان دەلی)، خدری، بۆتان، شه ری، پساخا، گەورک و خەلووفان لەخۆ دەگرێت. تیرەی ئەبدوویی
ئەم نۆ لقە لەخۆ دەگریت: کزنی، کەچەڵی، پساخا (ھۆزی سمکۆی شکاک) ئەتمانی، چەرکۆیی، مەندۆلەکی، نەعمەتی، ئێڤەری و شەکەری. زاراوەی شکاکان نزیکترین زاراوە بە زاراوەی فەرمیی کورمانجییە.

 سەرچاوەکان 

 سەرچاوەکان 
 ویکیپیدیای کورمانجی، «Şikak»، تشرینی دووەمی ٢٠١٨.

پۆل:پارێزگای ئازەربایجانی ڕۆژاوا
پۆل:ھۆزە کوردییەکان
پۆل:ھۆزەکانی ئازەربایجانی ڕۆژاوا
پۆل:پارێزگای شرنەخ